Help:Extension:Media Viewer/he



ברוכים הבאים לדף העזרה של מציג המדיה, כלי המולטימדיה החדש של אתרי ויקימדיה.

דף זה מכיל שאלות נפוצות על היכולות העיקריות של פרויקט זה.

מהו מציג המדיה?
מציג המדיה הוא כלי מולטימדיה חדש שנוצר במטרה לשפר את חווית הצפייה בויקיפדיה, ויקישיתוף וכל אתרי ויקימדיה. הוא מאפשר לצפות בתמונות בתצוגה רחבה, תוךהצגת מידע שימושי על היוצר, רישיון ונתונים נוספים. הוא גם מספק מספר כלי לשיתוף, הטמעה והורדת קובצי מדיה.

כלי זה פותח על ידי צוות המולטימדיה של קרן ויקימדיה. אפשר לקבל מידע נוסף על מציג המדיה להלן וכן לבקר בדף הזה ב־MediaWiki.org.

בשביל מה נחוץ מציג המדיה?
מטרות כלי זה הן:
 * לספק חוויית מולטימדיה עשירה יותר.
 * להציג תמונות רחבות, ממש היכן שהן נמצאות.
 * להקטין את הבלבול בלחיצה על הסמלילים.

מציג המדיה נועד לשרת את כל משתמש ויקיפדיה, ויקישיתוף ואתרי מדיה ויקי: כולל קוראים ומשתמשים חדשים, כמו משתמשים ותיקים. כלי זה נוצר למשוך משתמשים עם ניסיון במדיה, ותהזמין אותם לתרום, לערוך ולהשתמש בקבצים אלו במשך הזמן.

איך אני יכול לנסות את מציג המדיה?
ניתן לבדוק את גרסה בטא 0.2 של מציג המדיה בכל אתרי ויקי, כחלק מאפשרויות בטא.

כדי להפעיל את מציג המדיה, יש ללחוץ על קישור "בטא" שבראש הדף או על לשונית בטא בהעדפות. שם יש לסמן את הריבוע שליד "מציג מדיה" שבאפשרויות בטא בדף העדפות המשתמש שלכם - וללחוץ 'שמירה'. ניתן לבטל אפשרות זו בכל זמן, על ידי ביצוע צעדים אלו וביטול הסימון שליד "מציג המדיה".

לדוגמה, תסתכלו על דף ההדגמה הזה ב־MediaWiki.org. ספרו לנו מה דעתכם בדף השיחה הזה. אם אתם מזהים בעיות טכניות, אנא [//bugzilla.wikimedia.org/enter_bug.cgi?product=MediaWiki%20extensions&component=MultimediaViewer דווחו עליהם בבאגזילה].

מתי מציג המדיה יופעל?
אנו עובדים כעט על גרסה 0.2 של מציג המדיה, בדגש על ממשק המשתמש, טעינת תמונות מהירה יותר ומידע נוסף על התמונה, כמו גם כלי "שימוש בקובץ" (כגון: שיתוף, הטמעה, הורדה).

מטרתנו היא להפעיל גרסה זו, תחילה במספר אתרים כפיילוט באפריל 2014. לפי תוצאת הפיילוט, אנו מתכננים הפעלה בכלל האתרים במאי 2014. אופציה זו מוגדר כברירת מחדל בכל האתרים בהם תופעל, אך למשתמשים תהיה האפשרות לבטל אפשרות זאת, אם ירצו בכך.

למידע נוסף, עיינו בתוכנית ההפעלה, שמתעדכן בצורה סדירה.

איך מציג המדיה עובד?
כאשר לוחצים על הסמליל בערך, גרסה גדולה של התמונה מוצגת, לחוויית צפייה טובה יותר. מציג המדיה פורס התמונה לרוחב כל הדפדפן בתצוגת "תיבה מוארת" ("Lightbox"), מעל הדף שבו לחצת.

מכאן, ניתן לגשת למספר יכולות:
 * לצפות במידע נוסף
 * לצפות בתמונה במסך מלא
 * לדפדף במקבץ תמונות
 * לשתף, להטמיע ולהוריד תמונה
 * ללמוד האם ניתן להשתמש בתמונה ומה הרישיון שלה
 * לפנות לדף התמונה לערוך, לתקן או לדון על התמונה
 * לסגור את המציג המדיה

בהמשך הדף תמצאו מידע נוסף על האפשרויות האלו.

איך ניתן לסגור את מציג המדיה?
ניתן לסגור את מציג המדיה בשתי דרכים:
 * לחיצה על כפתור "X" בצד שמאל למעלה במציג המדיה
 * לחיצה על Esc במקלדת

במקרים מסוימים, ניתן ללחוץ על כפתור 'חזור' (חץ אחורה) בדפדפן כדי לחזור לדף כאשר מציג המדיה פועל.

איך ניתן לראות מידע נוסף?


מציג המדיה מראה מידע בסיסי בתמונה שאתם מציגים, בתחתית המסך. מידע זה כולל את שם התמונה, שם היוצר או מקור ומידע על הרישיון.

למידע נוסף, יש לגלול את הדף למטה על מנת לראות את חלונית המידע שכוללת מידע נוסף כגון: תיאור התמונה, היכן התמונה מאוחסנת, מי העלה אותה, מתי היא נוצרה, וכו'. (ניתן ללחוץ במקלדת על החץ "למעלה" כדי לראות את החלונית.)

למידע נוסף, יש ללחוץ על הקישור לוויקישיתוף או לאתר שהתמונה נמצאת בו כדי לראות או לערוך את דף התיאור של התמונה.

איך ניתן לצפות בתמונה במסך מלא?
כדי לצפות בתמונה במסך מלא, יש ללחוץ על כפתור מסך-מלא שנמצא בצד שמאל למעלה בתפרי מציג המדיה (הסמליל של האפשרות הזו היא שני חיצים נגדיים).

זה יציג תמונה גדולה על כל המסך, ולא רק על חלון הדפדפן. תצוגת מסך מלא כולל רק את התמונה, כך שניתן להתמקד רק בתמונה, ללא גורמים מפריעים. במצב זה, רואים רק את לחצני הבקרה, שם הקובץ ושם היוצר/מקור/רישיון אם מעבירים את העכבר על התמונה.

כדי לצאת מתצוגת מסך מלא, ניתן ללחוץ על אותו כפתור כדי לחזור לתצוגה מוארת - או ללחוץ על כפתור "X" כדי לצאת ממציג המדיה.

איך ניתן לעבור בין אוסף של תמונות?
עעל מנת לעבור בין כל התמונות שבאוסף תמונות, ניתן להשתמש בכפתורים הקודם והבא, שמופיעים מימין ומשמאל לתמונה במציג המדיה. אוסף תמונות יכול לכלול את כל התמונות בערך, בגלריה או בקטגוריה. כמו כן, ניתן להשתמש בלחצנים קדימה ואחורה במקלדת.

איך ניתן לשתף תמונה?
כדי לשתף תמונה שמצאתם במציג המדיה, לחצו על כפתור "שימוש בקובץ" (סמליל של חץ היוצא ממסגרת שנמצא בצד שמאל למטה). זה יציג קישור לתמונה שנבחרה, שניתן להעתיק ולהדביק היכן שתרצו. שימו לב כי כרגע זה יפתח את התמונהבמציג המדיה של דף התמונה המקורי (למשל בוויקישיתוף), ולא את הערך שבו מצאתם את התמונה.

אך ניתן להטמיע תמונה בדף אחר?


כדי להשתמש בתמונה בדף ויקי אחר או באתר אחר, לחצו על "שימוש בקובץ זה" (סמליל של חץ היוצא ממסגרת בצד שמאל מתחת לתמונה), לחצו על לשונית "הטמעה". זה יציג את הקוד הנדרש כדי להוסיף את התמונה שנבחרה, שתוכלו להעתיק ולהדביק לקוד של הדף שאתם יוצרים.

כדי להוסיף תמונה לדף ויקי, בחרו באפשרות "קוד ויקי". כדי להוסיף את התמונה לדף באתר סטנדרטי, בחרו באפשרות "HTML". הרישיון והייחוס הנדרש מוכל לקוד HTML, כולל קישורים תואמים.

בורר הגודל מאפשר לכם לבחור את הגודל שמתאים לדף שלכם. לידיעתכם, ניתן לשנות את אורך או רוחב התמונה בקוד עצמו.

יש לבדוק את תנאי הרישיון לפני הוספת הקובץ לדף שלכם, על מנת לוודא שניתן להשתמש בקובץ. כמו כן, נא לכלול את כל הקרדיטים והקישורים הנחוצים לשימוש בתנאים.

איך ניתן להוריד תמונה?
כדי להוריד תמונה, יש ללחוץ על "שימוש בקובץ זה" (סמליל של חץ היוצא ממסגרת בצד שמאל מתחת לתמונה), ואז על לשונית "הורדה". זה יאפשר לדפדפן שלכם להוריד את הקובץ. במספר דפדפנים, בוחר הגודל יאפשר לכם לבחור את גודל התמונה כדי לקבל את התמונה בגודל הרצוי לכם.

נא לבדוק את תנאי הרישיון לפני הורדת הקובץ לשימושכם, כדי לוודא שהשימוש ראוי. בנוסף, נא לכלול את כל הקרדיטים הנדרשים והקישורים על מנת להתאים לתנאיי הרישיון: הקרדיטים נמצאים בחלונית ההורדה, שממנה אתם יכולים להעתיק ולהדביק אותם לשימושכם.

איך ניתן לדעת האם ניתן להשתמש בתמונה ומהם תנאי הרישיון שלה?


רבות מהתמונות שאתם יכולים למצוא עם מציג המדיה ניתנות לשימוש חופשי, כל עוד אתם מייחסים את התמונה ועומדים בתנאי הרישיון. למשל, חלק מהתמונות נמצאות תחת רישיון Creative Commons (למשל CC-BY או CC-BY-SA). אחרות נמצאות בנחלת הכלל או בצורת רישוי תמונות חופשיות אחרת.

על מנת למצוא מה תנאי השימוש של הרישיון, יש ללחוץ על הרישיון שנמצא ליד שם הקובץ. מחלק מהמקרים, יוצגו פרטי הרישיון בחלונית המידע. במקרים אחרים, תופנו לדף תיאור הקובץ באתר המתאים, שם נמצא מידע נוסף.

אם לתמונה מסוימת יש תנאי רישיון מיוחדים או דרישת קרדיט מסוים, יתווסף קישור "הצגת התנאים" ליד לכותרת התמונה. לחיצה על הקישור תציג את פרטי היתר השימוש ודרישות מיוחדות של היוצר או המקור.

איך ניתן לערוך או לדון על תמונה?
כדי לערוך או לדון על תמונה, נדרש להיכנס לדף המקור של התמונה (למשל בוויקישיתוף). ניתן לעשות זאת בכמה דרכים:
 * אם התחברתם, לחצו על סמליל "פרטים נוספים" (סמליל שנמצא בצד שמאל בשורה מתחת לתמונה).
 * אם לא התחברתם, ניתן ללחוץ על קישור "מידע נוסף" (בעמודה השמאלית של פאנל המידע שמתחת לתמונה).

איך ניתן לעקוף את מציג המדיה?
אם אתם רוצים לעקוף את מציג המדיה כדי לגשת ישירות לדף הקובץ, פשוט ליחצו על אחד הכפתורים הבאים כאשר אתם לוחצים על התמונה:
 * כפתור shift
 * כפתור control
 * כפתור command

איך ניתן לבטל את התכונה הזו?
על מנת לבטל את הפעלת מציג המדיה בחשבון המשתמש שלכם, גשו ל'העדפות', בחרו את לשונית 'מראה', ובטלו את הסימון באפשרות תחת 'קבצים': '[ ] הגדלת תמונות ב<מציג המדיה>'. לאחר שתלחצו על 'שמירת העדפות', התמונות לא יפתחו יותר על ידי מציג המדיה בחשבונכם באותו אתר.

שימו לב כי התכונה הזו תופעל במהלך אפריל כאתרי פיילוט ובתפוצה רחבה יותר בהמשך.

באילו פלטפורמות תומך מציג המדיה?
בגרסה הראשונה, מציג המדיה פועל ברוב הדפדפנים המודרניים למחשבים נייחים: הגרסאות האחרונות של כרום, פיירפוקס וספארי כמו גם אינטרנט אקספלורר גרסה 9 ומעלה. כרגע, מציג המדיה לא עובד על אינטרנט אקספלורר 8 ומטה, והוא לא מאופשר במכשירים ניידים. בגרסאות עתידיות, אנו מתכננים לספק גרסה לניידים כמו גם תמיכה במגוון רחב יותר של דפדפנים למחשבים נייחים.

באילו פורמטי קבצים מציג המדיה תומך?
בגרסה זו, מציג המדיה תומך רק בסתדירי התמונות הנפוצים ביותר (כגון: JPEG, GIF, PNG, TIPP, SVG). בעתיד נוסיף בהדרגה תמיכה בקובצי PDF, קובצי שמע, וידאו ותסדירים נוספים.

איך אפשר לדווח על בעיה טכנית?
אנו מעודדים דיווח על באגים בקהילה. אם אתם נתקלים בבעיה טכנית, נא [//bugzilla.wikimedia.org/enter_bug.cgi?product=MediaWiki%20extensions&component=MultimediaViewer דווחו על כך בבאגזילה].

אולם, אנו מודים שבאגזילה אינה מערכת קלה לשימוש; ניתן גם לדווח בדף שיחה זה, כולל צילום מסך ומידע על הדפדפן ומערכת ההפעלה שלכם.

לפני דיווח על באג, בדקו תחילה אם התקלה לא נמצאת כבר [//bugzilla.wikimedia.org/buglist.cgi?resolution=---&component=MultimediaViewer ברשימת הבאגים הידועים]. אם הוא כבר תוקן, אולי תרצה לבחון אותו בדף בדיקות זה ב־MediaWiki.org - שם תכונות חדשות מופעלות שבוע לפני שאר אתרי ויקי.

היכן ניתן לדון על יכולות חדשות של כלי זה?
היינו רוצים לשמוע את דעתכם על מציג המדיה ומזמינים אתכם לדף שיחה זה.

עשרות אלפי משתמשים ברחבי העולם עזרות בבדיקת מציג המדיה במהלך הפיתוח. כאן ניתן לראות סקירה של משובים שניתנו לנו על מנת לשפר את הכלי הזה. חלק מהצעות אלו כבר יושמו, כחלק מהתכנון שלנו.

היכן ניתן למצוא מידע טכני על מציג המדיה?
למידע טכני נוסף על כלי זה, בקרו בשני דפי הרחבות אלו: מציג מולטימדיה וCommonsMetadata ב־MediaWiki.org.

אילו יכולות חדשות מתוכננות למציג המדיה?


פיתוח מספר רב של יכולות רבות נמצאות בגרסה הראשונה. אנו מתכננים יכולות נוספות בגרסאות עתידיות, והכנו תכנון ראשוני ומפרט בדף זה, על בסיס משובי הקהילה.

כדי להתכונן לגרסה עתידית, נשמח לשמוע אילו מבין יכולות אלו נראים לכם החשובים ביותר. אם יש לכם הצעה כלשהי לשיפור כלי זה, נא ידעו אותנו בדף שיחה זה.